Το μετάλλιο του Ήρωα της Σοσιαλιστικής Εργασίας
Ο **Ήρωας της Σοσιαλιστικής Εργασίας** (ρωσικά: Герой Социалистического Труда, *Γκερόι Σατσιαλιστίτσεσκαβα Τρουντά*) ήταν τιμητικός τίτλος στην Σοβιετική Ένωση και άλλες χώρες του Συμφώνου της Βαρσοβίας. Ήταν η μεγαλύτερη διάκριση για εξαιρετικά επιτεύγματα στην εθνική οικονομία και τον πολιτισμό. Είχε δε παρόμοιο κύρος με τον τίτλο «Ήρωας της Σοβιετικής Ένωσης» που απονέμονταν για ηρωικά κατορθώματα, αλλά, αντιθέτως με αυτό, δεν απονέμονταν σε ξένους υπηκόους.

Ο τίτλος συστήθηκε με διάταγμα του Πρεζίντιουμ του Ανωτάτου Σοβιέτ της Σοβιετικής Ένωσης στις 27 Δεκεμβρίου 1938. Δίνονταν σε πολίτες που είχαν συνεισφέρει στην ανάπτυξη της Σοβιετικής βιομηχανίας, γεωργίας, μεταφορών, εμπορίου, επιστήμης και τεχνολογίας και είχαν προάγει την ισχύ και την δόξα της Σοβιετικής Ένωσης.

Στην αρχή απονέμονταν στους Ήρωες της Σοσιαλιστικής Εργασίας η υψηλότερη διάκριση της Σοβιετικής Ένωσης, το Παράσημο Λένιν, και ένα πιστοποιητικό από το Πρεζίντιουμ του Ανωτάτου Σοβιέτ. Για να διακρίνονται οι Ήρωες από τους απλούς αποδέκτες του Παρασήμου Λένιν, συστήθηκε με διάταγμα του Πρεζίντιουμ στις 22 Μαΐου 1940 το χρυσό μετάλλιο «Σφυροδρέπανο» για να συνοδεύει το Παράσημο Λένιν και το πιστοποιητικό. Όπως και το Χρυσό Αστέρι του Ήρωα της Σοβιετικής Ένωσης, και αυτό το μετάλλιο έπρεπε να φοριέται αυτούσιο και όχι ως διεμβολή.

Στους Ήρωες της Σοσιαλιστικής Εργασίας με περαιτέρω εξαιρετικά επιτεύγματα απονέμονταν δεύτερο μετάλλιο «Σφυροδρέπανο», ενώ στήνονταν μπρούτζινη προτομή τους στην γενέτειρά τους. Για τους τρις φορές Ήρωες της Σοσιαλιστικής Εργασίας, προβλέπονταν ανέγερση της προτομής τους στον χώρο του Παλατιού των Σοβιέτ, πράγμα που δεν εφαρμόστηκε όμως καθώς τον Παλάτι των Σοβιέτ δεν χτίστηκε τελικά.

Το μετάλλιο είχε σχεδιάσει ο καλλιτέχνης Α. Πομάνσκι. Το μέγεθός του το διάλεξε ο Ιωσήφ Στάλιν, αφού έβαλε ηθοποιούς ντυμένους σαν τυπικοί εργάτες και αγρότες να φορέσουν το μετάλλιο σε διάφορα μεγέθη. Τελικά επιλέχθηκε μετάλλιο με διάμετρο αστεριού 33.5 mm. 

Ο πρώτος που τιμήθηκε ήταν ο ίδιος ο Ιωσήφ Στάλιν, στις 20 Δεκεμβρίου 1939. Ο δεύτερος που έλαβε τον τίτλο ήταν ο σχεδιαστής πολυβόλων Βασίλι Ντεγκτιάριοφ στις 2 Ιανουαρίου 1940. Την τρίτη φορά που απονεμήθηκε ο τίτλος (και τελευταία πριν το ξέσπασμα του Μεγάλου Πατριωτικού Πολέμου) το έλαβαν εννέα σχεδιαστές όπλων, μεταξύ των οποίων ο Φιοντόρ Τοχάρεφ, ο Μπορίς Σπιτάλνι, ο Νικολάι Πολικάρποφ, ο Αλεξάντρ Γιάκοβλεφ, ο Εμίλιαν Μπούκοφ και ο Βλαντίμιρ Κλιμόφ. 

Μέχρι την 1η Σεπτεμβρίου 1971 είχαν λάβει τον τίτλο του Ήρωα της Σοσιαλιστικής Εργασίας 16.245 άνθρωποι (μεταξύ των οποίων 4.497 γυναίκες). Σε εκατόν πέντε ανθρώπους (25 γυναίκες) είχε απονεμηθεί ο τίτλος πάνω από μία φορά. Μέχρι το 1991 και την διάλυση της Σοβιετικής Ένωσης ο τίτλος είχε δοθεί σε περίπου 19.000 άτομα.

Μόνο το Πρεζίντιουμ του Ανωτάτου Σοβιέτ της Σοβιετικής Ένωσης είχε την δικαιοδοσία να αφαιρέσει τον τίτλο από κάποιον.

Εξωτερικοί Σύνδεσμοι
--------------------

* Η ιστορία του βραβείου Αρχειοθετήθηκε 2011-04-08 στο Wayback Machine. (Ρωσικά)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Βραβεία και μετάλλια της ΕΣΣΔ και της Ρωσίας |
| --- |
|  |
| Σοβιετική Ένωση | 
* *Κρατικό Βραβείο Ε.Σ.Σ.Δ.*
* *Ήρωας της Σοβιετικής Ένωσης*
* *Ήρωας της Σοσιαλιστικής Εργασίας*
* *Τάγμα του Λένιν*
* *Βραβείο Ειρήνης Λένιν*
* *Βραβείο Στάλιν*
* *Βραβείο της Φιλίας των Λαών*
* *Βραβείο Ατομικού Θάρρους*
* *Πιλότος-κοσμοναύτης της ΕΣΣΔ*
* *Μητέρα Ηρωίδα*
* *Μετάλλιο για πολεμικές συνεισφορές*
* *Μετάλλιο «Ουσακόφ»*
* *Μετάλλιο για την διάκριση στην άμυνα των συνόρων της ΕΣΣΔ*
* *Μετάλλιο «Αντάρτες του Μεγάλου Πατριωτικού Πολέμου»*
* *Μετάλλιο για διάκριση στην δουλειά*
* *Μετάλλιο για την αξία της εργασίας*
* *Μετάλλιο «Για την επέτειο των 40 χρόνων της Νίκης στον Μεγάλο Πατριωτικό Πόλεμο 1941-1945»*
* *Μετάλλιο «Για την υπεράσπιση του Στάλινγκραντ»*
* *Μετάλλιο «Για την υπεράσπιση της Οδησσού»*
* *Μετάλλιο «Για την υπεράσπιση της Μόσχας»*
* *Μετάλλιο «Για την υπεράσπιση του Λένινγκραντ»*
* *Μετάλλιο «Για την υπεράσπιση της Σεβαστούπολης»*
* *Μετάλλιο για την σωτηρία των πνιγμένων*
* *Τάγμα του Σουβόροφ*
 |  |
|  |
| Ρωσία | 
* *Βραβείο της Τιμής*
* *Βραβείο για τις υπηρεσίες στην πατρική γη*
* *Κρατικό Βραβείο της Ρωσικής Ομοσπονδίας*
* *Βραβείο της Φιλίας*
* *Βραβείο της Φιλίας των Λαών της Ρωσικής Ομοσπονδίας*
* *Βραβείο Ατομικού Θάρρους της Ρωσικής Ομοσπονδίας*
* *Βραβείο Ανδρείας*
* *Ήρωας της Ρωσικής Ομοσπονδίας*
* *Πιλότος-κοσμοναύτης της Ρωσικής Ομοσπονδίας*
* *Τάγμα του Αγίου αποστόλου Ανδρέα του Πρωτόκλητου (Ρωσία)*
* *Βραβείο της Στρατιωτικής Αξίας (Ρωσία)*
* *Μετάλλιο «Ουσακόφ»*
* *Μετάλλιο «Σουβόροφ»*
* *Μετάλλιο "Νεστέροφ"*
* *Μετάλλιο για την διάκριση στην άμυνα των συνόρων της Ρωσικής Ομοσπονδίας‎*
* *Μετάλλιο για την διατήρηση της κοινωνικής τάξης*
* *Μετάλλιο «Για την επέτειο των 50 χρόνων της Νίκης στον Μεγάλο Πατριωτικό Πόλεμο 1941-1945»*
* *Μετάλλιο για την σωτηρία των ετοιμοθάνατων*
* *Τάγμα του Σουβόροφ*
* *Τάγμα του Αγίου Γεωργίου (Ρωσική Ομοσπονδία)*
 |

 |